procesaur/Wiki.mk huggingface dataset:
Цугшпице

Цугшпице (|Zugspitze) — највисок врв во масивот Ветерштајн, како и највисок врв во Германија, со височина од 2.962 метри. Се наоѓа јужно од градот Гармиш-Партенкирхен, на границата помеѓу Германија и Австрија. Јужно од врвот се наоѓа Цугшпицплат (''Zugspitzplatt'') карстна висорамнина со бројни пештери. На страничните страни на Цугшпице се наоѓаат три ледници, вклучувајќи двата најголеми во Германија: Северен Шнефернер (''Nördlicher Schneeferner'') со површина од 30,7 хектари и Хеленталфернер (''Höllentalferner'') со површина од 24,7 хектари. Третиот ледник е Јужен Шнефернер (''Südlicher Schneeferner''), кој се протега на 8,4 хектари.
Цугшпице бил првпат искачен на 27 август 1820 од Јозеф Наус, неговиот помошник, Мајер, и водачот, Јохан Георг Таушл. Денес, постојат три нормални патеки до врвот: едната од долината Хелентал од североисток; другата од долината Рајнтал од југоисток; и третата од запад. Во близината на врвот без проблем може да се најде сместување. На самиот Цугшпице се наоѓаат два планинарски домови, Минхенска куќа (''Münchner Haus'') на германска страна и Виенска колиба (''Wiener-Neustädter Hut'') на австриска страна.
Три жичници водат до врвот Цугшпице. Првата, Тиролска жичница, изградена во 1926 и завршувала под врвот сè до 1991, кога крајната станица не била преместена на самиот врв. Запчената железница, Баварска железница, одела по северниот дел на планината и завршувала на висорамнината Цугшпицплат, од каде патниците се префрлале во жичница до врвот. Запчената железница и жичницата Ајбско Езеро, третата жичница, секоја година до врвот пренесуваат над половина милион луѓе. Зиме на висорамнината под врвот работат девет ски-лифтови. Метеоролошката станица, отворена во 1900, и истражувачката станица во Шнефернерхаус, главно се користат за набљудување на климатските појави.
Кени

Кени (|Kenny) е австралиски филм од 2006 година, снимено од Клејтон Џејкобсон. Филмот е од мелбурнскиот водоинсталатер Кени Смајт, што работиш за компанија „Сплашдаун“.
Во филмот, лицето на Вики Мусо е „пикселизиран“, затоа Мусо има 2 улоги - поранешна жена на Кени, и жена што прстенот и е загубам во тоалета на фестивал.
„Сплашдаун“ е реална компанија, формирана во 1986 година од Глен Прускер. Сите организации и луѓе во овој филм се реални.
1 Награди
* Australian Film Institute (AFI) 2006: Nominated: Best Film (Clayton Jacobson, Rohan Timlock), Best Direction (Clayton Jacobson), Best Original Screenplay (Shane Jacobson, Clayton Jacobson), Best Editing (Clayton Jacobson, Sean Lander), Best Supporting Actor (Ronald Jacobson)
** Won: Best Lead Actor (Shane Jacobson)
* Film Critics Circle of Australia 2006: Won: Best Actor (Shane Jacobson), Best Original Screenplay; Nominated: Best Film, Best Director
* if Awards 2006: Won: Best Feature Film, Best Script (Clayton Jacobson, Shane Jacobson), Best Sound (Craig Carter, Peter Smith), Box Office Achievement; Nominated: Best Director (Clayton Jacobsen), Best Editing (Clayton Jacobson, Sean Lander)
* Funniest Fiction Feature (2008): Traverse City Film Festival
Давид Бабунски

Давид Бабунски — македонски фудбалер кој игра на позицијата лево крило. Покрај македонското, тој поседува и шпанско државјанство. Моментално тој игра за јапонскиот клуб Јокохама Ф. Маринос.
1 Професионална кариера
Бабунски настапувал за екипата на „Барселона Б“, за која одиграл 16 натпревари во сезоната 2014-2015. Во јуни 2015 година, италијанскиот портал „Туто меркато“ објавил дека Бабунски потпишал за „Сампдорија“. Сепак, оваа најава не се остварила и Бабунски останал во Б-екипата на „Барселона“, која го пријавила на потенцијалниот список за настап во Лигата на шампионите во сезоната 2015-2016. Во февруари 2016 година, Бабунски станал член на ФК „Црвена ѕвезда“ од Белград.
IJ

IJ (мала буква ij) — диграф, составен од латиничните букви ''i'' и ''j''. Диграфот се користи во холандскиот јазик. Понекогаш диграфот се смета лигатура или за посебна буква. Во повеќето фонтови каде се сретнува буквата, графемите не се споени, туку одделени.
Диграфот ''ij'' во пишаниот холандски се користи за дифтонгот што на македонски се предава со еј. Во стандардниот холандски, и во повеќето холандски дијалекти, има две можни графички прикази за дифтонгот: ''ij'' и ''ei''. Ова причинува забуна за децата кои го изучуваат јазикот. IJ често го нарекуваат ''lange ij'' (долго ij), а ''ei'' како ''korte ei'' (кратко еi). Првично, диграфот означувал долга и.
Армјанск

Армјанск (|Армянск, |Армянськ, |Արմյանսկ, |Ermeni Bazar); порано: Армјански Базар (рус. ''ru'') — град во северниот дел на Крим, Русија. Се наоѓа на пристапниот дел кон полуостровот — Перекопскиот Провлак. Населението брои 22.592 жители (2012).
Основан е на почетокот на XVIII век од Ерменци и Грци, дојдени од блискиот град Ор Капи (денес Перекоп). Првото име на Армјанск е Ермени Базар (|Ermeni Bazar), што значи „Ерменски Пазар“.
Како и целиот Крим, припадноста на градот е предмет на спор помеѓу Русија и Украина, која сè уште ја смета за сопствена територија.
1 Население
* 1926 — 2.670 жит. (1.159 Украинци, 614 Руси, 572 Кримски Татари, 157 Евреи, 22 Германци, 14 Ерменци, 6 Грци)
* 1939 — 3.975 жит.
* 1989 — 24 833 жит.* 2001 — 24.508 жит.
* 2010 — 22.711 жит.* 2011 — 22.592 жит.* 2012 — 22.468 жит.
Според податоците од Сеукраинскиот попис на населението во 2001 г., општината Армјанс (градот и три села) броела 26.867 жители. Најголемиот дел од населението се Руси. Подробниот етнички состав бил следниов:
* Руси — 50,7%
* Украинци — 32,2%
* Кримски Татари — 3,5%
* Молдавци — 0,3%
2 Поврзано
* Армјанск (општина)
Европски куп на шампиони 1984-1985

Куп на шампиони 1984/85 — 30-то издание на Купот на шампионите, најсилното европскоо клупско фудбалско натпреварување. Финале било одиграно на 29 мај 1985 на стадионот Хејсел во Брисел. На тој меч Јувентус издвоил победа над Ливерпул со резултат 1-0, со голот на Мишел Платини. За Јувентус тоа било прва титула. Финалето останало во сенката на Хејселската трагедија во која настрадале 39 навивачи.
1 Резултати
1.1 Квалификации
Екипа 1, Рез., Екипа 2, 1 натпревар, 2 натпревар
Илвес, 1:6, Јувентус, 0:4, 1:2
Грасхопер, 4:3, Хонвед, 3:1, 1:2
Валеранга, 3:5, Спарта Прага, 3:3, 0:2
Лабиноти Елбасан, 0:6, Лингби, 0:3, 0:3
Бордо, 3:2, Атлетик Билбао, 3:2, 0:0
Динамо Букурешт, 5:3, Омонија, 4:1, 1:2
Левски Спартак, 3:3, Штутгарт, 1:1, 2:2
Трабзонспор, 1:2, Днепро Днепропетровск, 1:0, 0:3
Абердин, 3:3 (4:5)пен., Динамо Берлин, 2:1, 1:2
Австрија Виена, 8:0, Валета, 4:0, 4:0
Лех Познањ, 0:5, Ливерпул, 0:1, 0:4
Црвена Ѕвезда, 3:4, Бенфика, 3:2, 0:2
Авенир Беген, 0:17, Гетеборг, 0:8, 0:9
ИА, 2:7, Беверен, 2:2, 0:5
Фејенорд Ротердам, 1:2, Панатинајкос, 0:0, 1:2
Линфилд, 1:1, Шемрок Роверс, 0:0, 1:1
1.2 Осминафинале
Екипа 1, Рез., Екипа 2, 1 натпревар, 2 натпревар
Јувентус, 6:2, Грасхопер, 2:0, 4:2
Спарта Прага, 2:1, Лингби, 0:0, 2:1
Бордо, 2:1, Динамо Букурешт, 1:0, 1:1
Левски Спартак, 3:3, Днепро Днепропетровск, 3:1, 0:2
Динамо Берлин, 4:5, Австрија Виена, 3:3, 1:2
Ливерпул, 3:2, Бенфика, 3:1, 0:1
Гетеборг, 2:2, Беверен, 1:0, 1:2
Панатинајкос, 5:4, Линфилд, 2:1, 3:3
1.3 Четвртфинале
Екипа 1, Рез., Екипа 2, 1 натпревар, 2 натпревар
Јувентус, 3:1, Спарта Прага, 3:0, 0:1
Бордо, 2:2 (5:3) п. ј, Днепро Днепропетровск, 1:1, 1:1
Австрија Виена, 2:5, Ливерпул, 1:1, 1:4
Гетеборг, 2:3, Панатинајкос, 0:1, 2:2
1.4 Полуфинале
Екипа 1, Рез., Екипа 2, 1 натпревар, 2 натпревар
Јувентус, 3:2, Бордо, 3:0, 0:2
Ливерпул, 5:0, Панатинајкос, 4:0, 1:0
2 Освојувач
Победник на Лигата на шампионите 1984/85.
Јувентус 1. титула
Накие Бајрам

Накие Бајрам (1889 – 1962) — македонска учителка од турска националност, социјалистка и борка за женски права.
1 Животопис
Накие Бајрам, според исказите на нејзиниот внук, професорот и академик Газанфер Бајрам, потекнува од образовано семејство каде што женската страна се истакнува со решителност и храброст.
Според кажувањата на Роса Плавева, а забележани од Ружа Бак во 1959 година, во периодот меѓу 1907-1908 година е основано „Здружение на Турчинки“ во која зеле учество околу 50 жени сопруги на офицери од турската војска. Под влијание на Младотурската револуција од 1908, Здружението одржува седница во куќата на Роса Плавева каде се подготвува за јавно одбулување на муслиманските жени со паролата „Доста веќе црнила на очите, треба да живееме како и сите други жени на светот“. На собирот учествува и Накие Бајрам. Собирот е откриен и брутално прекинат од страна на власта и офицерите, а Роса Плавева е уапсена и јавно омаловажена. Интересен е податокот дека обидите на здружување и организирање на жените во Македонија коинцидира со одржувањето на Првата меѓународна конференција на социјалистките во 1907 година во Штутгарт, Германија.
На 1 мај 1909 година, во Скопје е формирана нова Социјалдемократска организација чии основачи се Роса Плавева и нејзиниот сопруг, Илија Плавев, која ја користи Ерфуртската програма од 1891 година на германските социјалдемократи како своја платформа. Нејзини членови стануваат и Накие Бајрам и нејзиниот сопруг, Ферид Бајрам.
По Втората светска војна, Накие Бајрам како учителка е посебно вклучена во одбулување и описменување на муслиманската жена во Социјалистичка Македонија во чии процеси се вклучува со голем ентузијазам. Но Законот за забрана на носење зар и фереџе донесен на 12 јануари 1951 година, кој требало да го забрза процесот на еманципација на муслиманската жена во Социјалистичка Македонија, предизвикува отпор од страна на муслиманската популација и бил сфатен како насилнички акт против семејниот и личниот интегритет на муслиманската жена.
Ленински Реон (Крим)

Ленински Реон (|Ленинский район, |Ленінський район, |Yedi Quyu rayonı) — реон во Република Крим, Русија. Го зафаќа речиси целиот Керчки Полуостров во источниот дел од републиката. Административен центар е градот Ленино.
Во регионот спаѓа и долниот (поголем) дел од тенкиот Арбатски Провлак (наречен „Арбатска Стрелка“) кој се протега на северозапад, напоредно на остатокот од источниот брег на Крим. Горниот дел е во состав на Херсонската област, Украина.
Како и целиот Крим, припадноста на реонот е предмет на спор помеѓу Русија и Украина, која сè уште ја смета за сопствена територија.
1 Население
Според податоците од пописот на населението од 2001 г, реонот има 69.629 жители. Етничкиот состав е следниов:
* Руси — 54,8%
* Кримски Татари — 29,2%
* Украинци — 15,5%
* Белоруси — 1,3%
* Молдавци — 0,3%
На 1 јуни 2013 г. населението броело 62.924 жители. Од нив, 22.930 (36,44%) живеат во градска, а 39.994 (63,56%) во селска средина.
2 Поврзано
* Ленино (Крим)
* Ленински реон (појаснување)
* Керчки Полуостров
* Арбатски Провлак
Гистров (округ)

Гистров (|Güstrow) — поранешен округ во сојузната покраина Мекленбург-Западна Померанија, Германија. Се граничел со (од север надесно) окрузите Бад Доберан, Северна Западна Померанија, Демин, Мириц, Пархим и Северозападен Мекленбург. Округот бил распуштен при административната реформа во септември 2011. Оттогаш, неговата територија е дел од округот Росток.
1 Историја
Од 1621 до 1695 денешниот округ бил дел од малото војводство Мекленбург-Гистров. Потоа, голем дел од него припаѓале на Мекленбург-Шверин, а мал дел на војводството Мекленбург-Шверин.
Округот Гистров бил основан во 1994 со спојување на поранешните окрузи Гистров, Тетеров и Бицов. Овој округ бил споен со округот Бад Доберан при административната реформа во септември 2011, создавајќи го новиот округ Росток.
2 Географија
Округот бил сместен во средишниот дел на Мекленбург-Западна Померанија. Реката Варнов тече низ округот од југозапад на север. Во јужниот дел на округот се наоѓаат неколку езера, дел од Езерската Област Мириц.
3 Грб
Грбот прикажува:
4 Градови и општини
Слободни градови
Општински заедници
<sup>1</sup>седиште на општинската заедница;<sup>2</sup>град
Иван Пендаровски

Иван Дуков Пендаровски или Пендарски (, - починал во ) — македонски револуционер и дебарски војвода на ВМОРО.
1 Животопис
Иван Пендаровски е роден во Галичник во 1863 година, по занимање бил овчар.
Во август 1902 година по наредба на Централниот комитет, заминал за Софија со другарите Трајче Атанасов (од Галичник) и врховистот Владимир Милчин(ов) (од Прилеп. Подоцна преку Србија, Австрија и оттаму во Албанија се вратиле во Галичкиот крај за да бидат од помош на ВМРО при борбите.
Предадени на османлиските власти од непознато лице, во Тирана биле затворени и ставени во тешки пранги. Потоа биле испратени со силно обезбедување во битолскиот затвор. Таму Иван Дуков останал цели три години, по што бил пуштен на слобода.
По Илинденското востание, како војвода бил на услуга на галичко-реканската револуционерна организација.
Починал во 1917 година.
Бад Доберан (округ)

Бад Доберан (|Bad Doberan) — поранешен округ во сојузната покраина Мекленбург-Западна Померанија, Германија. Бил именуван по неговиот најголем град, Бад Доберан. Округот го опкружувал градот Росток, граничејќи се со Балтичкото Море на север, како и поранешните окрузи Северна Западна Померанија, Гистров и Северозападен Мекленбург. Округот бил распуштен со административната реформа во септември 2011. Оттогаш, неговата територија е дел од округот Росток.
1 Историја
Пред 500 г. источногерманските племиња преовладувале во областа, кои подоцна се преселиле на запад. Тогашната рурална област потоа била слабо населена од Словените до век. Остатоци на словенски замок можат да се најдат во Рерик (кој сè уште го има словенското име). Во 1160, Хајнрих Лавот ја освоил областа; по што стигнале германски монаси, селани и трговци, за да се населат во областа. Во средниот век, областа користела поради близината на богатиот ханзеатски град Росток. Најлошо време во локалната историја била Триесетгодишната војна, кој скоро целосно ја уништил областа.
Во 1793 бањското одморалиште Хајлигендам (денес дел од Бад Доберан) било основано и областа станала летна резиденција за војводите на Мекленбург-Шверин.
Во 1952 биле основани окрузите Бад Доберан и Росток-Ланд. Тие биле споени во 1994 со цел да се создаде округот Бад Доберан. Овој округ бил споен со округот Гистров поради административната реформа во септември 2011, создавајќи го новиот округ Росток.
2 Географија
Округот поседува 62 километри брег долж Балтичкото Море и неговото копно на двата брега на реката Варнов. Варнов влегува во округот на југ и се влева во градот Росток. Росток бил опкружен од округот, но не и дел од него.
3 Грб
Грбот прикажува:
4 Градови и општини
Слободни градови Слободни општини
Општински заедници
<sup>1</sup>седиште на општинската заедница;<sup>2</sup>град
Чави Ернандес

Хавиер „Чави“ Ернандес и Креус (|Xavier "Xavi" Hernández i Creus; р. ) — шпански професионален фудбалер кој игра на позицијата централен среден играч во екипата на ФК Барселона и шпанската фудбалска репрезентација.
1 Успеси
1.1 Барселона
*Ла Лига: 1998/99, 2004/05, 2005/06, 2008/09, 2009/10, 2010/11, 2012/13
*Кралски куп на Шпанија: 2008/09, 2011/12; Второ место 2010/11
*Supercopa de España: 2005, 2006, 2009, 2010, 2011, 2013; Второ место 2012
*Лига на Шампиони: 2005/06, 2008/09, 2010/11
*УЕФА Супер Куп: 2009, 2011; Второ место 2006
*ФИФА Светски клупски куп: 2009, 2011; Второ место 2006
1.2 Шпанија
*Светско првенство во фудбал: 2010
*Европско првенство во фудбал: 2008, 2012
*Летна олимпијада Сребрен медал: 2000
*Светско првенство во фудбал до 20 години: 1999
Билјана Гарванлиева

Билјана Гарванлиева (, - , Германија, ) — македонска режисерка, сценаристка и драматург со долгогодишно искуство на европската документаристичка сцена. За нејзините документарни филмови има добиено бројни меѓународни награди, меѓу кои и Германската сојузна награда за филм за нејзиниот прв документарен филм „Девојчето што свири на хармоника“ (2006) и наградата за најдобар документарен филм на 16. Филмски фестивал во Сараево за документарниот филм “Шивачките” (2010).
1 Животопис
Билјана Гарванлиева е родена во 1973 година во Скопје, но по потекло е струмичанка. По студиите по драматургија на Факултетот за драмски уметности во Скопје во 1999 ја добива стипендијата ДААД на германската влада за студии по театрологија и филмологија на Универзитетот „Фраје“ во Берлин. Од тогаш Билјана Гарванлиева живее и работи како самостојна авторка и режисерка во Берлин. Во 2006 го реализира својот прв документарен филм „Девојчето што свири на хармоника“ за германската државна телевизија „Цдф/3зат“. Филмот е крунисан со бројни награди меѓу кои најзначајна е „Златна Лола“, највисоката национална награда за филм во Германија, која ја доделува германската влада, за најдобар краток германски документарен филм во 2007 година. Во 2009 за истата телевизија го сними „Девојчето што бере тутун“, кој има добиено бројни награди за режија како и повторна номинација за „Златна Лола“. Најзначајна е наградата за медиуми „Јулијане Бартел“ за најдобар германски документарен филм во 2010, кој на ангажиран и неконвенционален начин ја претставува жената во медиумите. За својот документарен филм „Шивачките”, во 2010, Гарванлиева го освои „Срцето на Сараево“ за најдобар документарен филм на 16. Филмски Фестивал во Сараево.. По долго боледување починала на 10 септември 2016 година во Берлин, Германија.
2 Филмографија
* „Девојчето што свири на хармоника“ (2006) - краток документарен филм реализиран за германската државна телевизија „ЦДФ/3зат“
* „Девојчето што бере тутун“ (2009) - краток документарен филм реализиран за германската државна телевизија „ЦДФ/3зат“
* „Шивачките” (2010) - краток документарен филм
* „После дождот (Сведоштва за климатските промени)” (2013) - краток документарен филм
3 Награди и признанија
* „Златна Лола“ - највисоката национална награда за филм во Германија, која ја доделува германската влада, за најдобар краток германски документарен филм во 2007 година за „Девојчето што свири на хармоника“* Наградата за медиуми „Јулијане Бартел“ за најдобар германски документарен филм во 2010
* „Срцето на Сараево“ за најдобар документарен филм на 16. Филмски Фестивал во Сараево за „Шивачките” во 2010
Снежана Лупевска

Снежана Лупевска Созен (родена 1973 година во Скопје, Македонија) — македонска новинарка и продуцентка.
1 Животопис
Снежана Лупевска Созен дипломирала на Интердисциплинарни студии по новинарство на Правниот Факултет во Скопје 1996 година и посетувала магистерски студии по
Криминологија при Правниот факултет во 2013 година. Од 1994 работи како новинарка во А1 Телевизија и репортерка за внатрешна политика, криминал и корупција. Од 1997 година е уредничка на вестите во оваа телевизија до 2009 година. Од 2015 година е вработена во ТВ Телма како автор и уредник на емисијата "Код", уредничка на вести и водител на емисијата "Топ тема". Одреден период била и главен и одговорен уредник на ТВ Телма. Таа е актуелна директорка на телевизијата.
2 Новинарска и продуцентска дејност
Од 2007 година Снежана Лупевска Созен е продуцентка и авторка на емисијата КОД која беше прикажувана на А1 Телевизија. Во 2009 година преминува во телевизијата Канал 5 и ја основа својата продукција Тринити плус. Освен КОД, која е единствената емисија во Македонија со истражувачки карактер која третира теми од корупција и криминал, Тринити плус од 2009 година па наваму ги бележи проектите „Агенти на промените” - серијал емисии за ПР и менаџмент водачи во светот, „Добра идеја” - промоција на иновативни бизниси во Македонија, „Калдрма” - емисија за децантрализацијата во Македонија,„Запознај ме” - емисија за маргинализирани групи, „Еднакви” - емисии за правата на ЛГТБ заедницата во Македонија. Сите емисии се емитуваат на локалните и националните телевизии во Македонија. Од 2015 година, емисијата "КОД" се емитува на ТВ Телма, секоја недела во 19:15 часот. Лупевска од 2015 година е главен и одговорен уредник на ТВ Телма, каде ја извршува функцијата до 2020 и повторна е од 2021 до 2025 година.
3 Киднапирање во селото Танушевци
На 16 февруари 2001 година Снежана Лупевска Созен е киднапирана, а потоа ослободена заедно со телевизиската екипа во селото Танушевци на северната граница со Косово од страна на припадниците на ОВК. Следниот ден во Македонија почнува вооружен конфликт меѓу припадниците на ОВК, кои се откриени од страна на Лупевска и македонската војска и полиција.
4 Награди и признанија
* награда од Американската амбасада за извонредни постигнувања и промоција на демократијата Во Македонија (2004)
* награда од Здружението на Новинарите на Македонија „Јашер Ербара” за истражувачко новинарство (2012)
* пофалници за најдобра емисија КОД од Македонскиот институт (2009, 2010)
Западен Тимор

Западен Тимор (индонезиски: ''Timor Barat'') — западниот дел на островот Тимор, дел од индонезиската покраина Источна Нуса Тенгара. Источниот дел на островот е независната држава Источен Тимор. Западен Тимор е доминантно христијански регион.
За време на колонијалниот период, Западен Тимор бил познат како Холандски Тимор и бил центар на холандските лојалисти за време на Индонезиската национална револуција (1945–1949).
1 Географија
Западен Тимор има вкупна површина од 15.850 км<sup>2</sup> и го зазема западниот дел на островот Тимор. Највисоката точна во Западен Тимор е Мутис со 2.427 метри. Најјужниот остров во Индонезија, Роте, е југозападно од Западен Тимор. Најголем град во Западен Тимор е Купанг.
2 Административна поделба
Западен Тимор е дел од покраината Источна Нуса Тегара. Порано бил поделен на Град Купанг и четири округа. Во 2012 година бил основан и петтиот округ. Околу 35% од населението на покраината живее во Западен Тимор.
име, адм. центар, проц. статут, површина (км²), население попис 2019
Купанг, Оеламаси, 1958, UU 69/1958
Јужноцентрален Тимор, Сое, 1958, UU 69/1958
Северноцентрален Тимор, Кефаменану, 1958, UU 69/1958
Белу, Атамбуа, 1958, UU 69/1958
Малака, Бетун, 2012, UU 69/2012
Град Купанг, *
Западен Тимор, Град Купанг
3 Демографија
Населението на Западен Тимор е доминантно христијанско, односно 56% се Католици, 35% се Протестанти и само 8% се Муслимани. Има околу 1.8 милиони жители во регионот според податоците од 2008. Доминантен јазик е индонезискиот јазик, но населението зборува и на други австронезиски јазици, меѓу нив тетумски, уаб мето, ндаонаски и др. Познавањето на холандскиот е денес само меѓу постарите лица и е ограничено.
4 Економија
Просечната невработеност на Западен Тимор е 2.39%. 30% од населението живеат под линијата на сиромаштијата (според податоците од 1998 и 2012). Економијата е претежно земјоделска.
5 Поврзано
* Тимор
*Источен Тимор
Клинефелтеров синдром

Клинефелтеров синдром претставува генетско заболување што е причина за бројчен хромозомски аберации, се јавува кај едно од 600 машки деца.
1 Настанување
Клинефелтеровиот синдром настанува со појавување на грешка при разделувањето на половите хромозоми за време на мејозата.
Наместо типичната машка шема XY клетките содржат XXY комбинација што значи дека има вишок на еден X хромозом.
2 Симптоми на синдромот
Главни симптоми на синдромот се:
*релативен висок раст;
*појава на гради;
*женски тип на косматост;
*недоволен развиток на половите жлезди;
*појава на стерилитет, што не е препознатлив пред пубертетот.
3 Прогноза
Децата со Клинефелтеров синдром малку се разликуваат од другите деца. Иако тие можат да се соочуваат со проблеми во периодот на адолесценцијата, често емоционално однесување, како и тешкотии на училиште. Повеќето од нив се независни од нивните семејства во зрелоста. Можат да водат нормален, здрав живот.
Резултатите од една студија спроведена во Австралија кај возрасни со синдромот покажува дека пациентите кои имале дијагноза и соодветен третман од многу рана возраст имало значајна корист во однос на оние кои биле дијагностицирани во зрелата возраст.
4 Галерија
Трихинелоза

Трихинелозата претставува сериозно паразитарно заболување, предизвикувач е Trichinella spiralis од групата нематоди. Паразитира во човекот и во многу домашни и диви животни.
1 Манифестација
Клинички се манифестира со:
*зголемена температура;
*треска;
*изразени болки во мускулите;
*оток на лицето;
*типични лабораториски промени.
2 Настанување
Трахинелоза настанува со конзумирање на сирово или недоволно топлински обработено месо од животни (посебно свинско и преработки од свинска маст) во кои спаѓаат инкапсулирани ларви. По конзумирање на контаминирано месо, во тенкото црево ларвите се ослободуваат од капсулата и за кратко време стануваат полово зрели. Следува размножување и раѓање на живи ларви кои преку лимфните садови навлегуваат во крвта правејќи паразитемија и се разнесуваат низ организмот. Најчесто се локализирани во мускулатурата на домаќинот (скелетните мускули) каде повторно инкапсулираат. Подоцна инкапсулираните ларви угинуваат и калцифицираат.
Периодот на инкубација на трихинелозата изнесува 5 до 45 дена. Сериозноста на болеста зависи од количината на конзумираното месо и од концентрацијата на паразитите во истото. Болеста започнува со:
*гадење;
*повраќање;
*дијареа;
*едем на лицето и очните капаци;
*можна е појава на срцеви и невролошки компликации, а кај најтешките облици доаѓа и до афекција на срцевиот мускул.
3 Дијагноза
За поставување на дијагноза особено важни се податоците на недоволно топлински обработено месо од животно, дополнети со лабораториски испитувања. Во крвната слика доминира леукоцитоза со еозинофилија (може да достигне до 80%)како и зголемени вредности на креатин, на трансаминазите. Фекален промерок има смисла да се истражува само во првите 48 часа по конзумирањето на сомнителната храна. Висока дијагностичка вредност има биопсија на мускулното ткиво.
4 Терапија
Во терапијата на заболувањето најчесто се користи мебендазол. Други медикаменти кои се препорачуваат се албендазол, тибендазол, нотезин и комбантрин. За превентивни цели неопхподен е засилен ветеринарен надзор за присуство на трихинели во месото и сувомеснатите производи како и избегнување на користење недоволно топлински обработено месо од животни.
Lotto Sport Italia

Lotto Sport Italia е италијански производител на спортска опрема. Нивните производи за сега се дистрибуираат во повеќе од 60 земји.
1 Историја
Компанијата Lotto е основана во 1973 година од страна на семејството Кабрелото (кои биле сопственици на фудбалскиот тим Тревизо) во Монтебелуна, северна Италија, светски центар на производство на обувки. Во јуни 1973 година, Lotto го имал своето деби како спортски производит на обувки. Тениските патики всушност го означуваат почетокот на производство, проследено со модели за кошарка, одбојка, атлетика и фудбал.
Производството на спортска облека бил следниот потфат на компанијата. Во првите 10 години, Lotto биле фокусирани на италијанскиот пазар. Во текот на првата деценија, корпоративната стратегија била концентрирана на правење тениски обувки и облека, и спонзорирани на големи имиња од професионалниот тенис (Мартина Навратилова, Борис Бекер, Томас Мунстер, Андреа Гауденци).
Во 80-тите Lotto се пресели за да ја прошири својата бизнис база, натпреварувајќи се со тогашната мала група на производители на фудбалски копачки и облека. Откако ги создале својте први фудбалски модели на дресови и копачки, потпишале големи договори за соработка со меѓународни реномирани играчи и тимови. Познати тенисери од тој период кој ја носеле оваа марка биле Џон Њуком, Андрес Гомес и Хосе Луис Клерк.
Првите спонзорски договори во фудбал биле потпишани со играчи (Дино Ѕоф и Руд Гулит) и екипи, како што се Милан (1993-1998), на Холандската репрезентација, Наполи, Јувентус, Кјево и Реал Сарагоса. Ова вклучување заедно со јавните слики на спортистите помогнале да се направи компанијата водач во тенисот и фудбалот. Во текот на истиот период, Lotto го проширил пазар за извоз, и неговиот меѓународен бизнис пораснал брзо. Десет години подоцна брендот бил дистрибуиран во повеќе од 60 земји низ целиот свет .
Во јуни 1999 година, компанијата била преземен од страна на група на локалните деловни луѓе, кои веќе беа многу активни во спортската област. Компанијата била преименувана во ''Lotto Sport Italia''.
Денес Lotto ги дистрибуира своите производи во повеќе од 70 земји преку независни спортски продавници, специјализирани во синџирот на продавници и големите продавници со спортски оддели.
Куп на шампиони 1985-1986

Куп на шампиони 1985/86 — 31-то издание на Купот на шампионите, најсилното европско клупско фудбалско натпреварување. Финалето било одиграно на 7 мај 1986 на стадионот Рамон Санчес Писхуан во Севиља. На тој натпревар Стеауа Букурешт го победила тимот на Барселона по подоброто изведување на пенали. За Стеауа тоа била првата титула во ова натпреварување. Во оваа сезона англиските клубови немале право на учество поради Хејселската трагедија во која настрадале 39 навивачи.
1 Резултати
1.1 Квалификации
Екипа 1, Рез., Екипа 2, 1 натпревар, 2 натпревар
Горњик Забже, 2:6, Бајерн Минхен, 1:2, 1:4
Динамо Берлин, 1:4, Австрија Виена, 0:2, 1:2
Андерлехт, -<sup>1</sup>, Евертон, -, -
Рабат Ајакс, 0:10, Омонија, 0:5, 0:5
Хонвед, 5:1, Шемрок Роверс, 2:0, 3:1
Вејле, 2:5, Стеауа Букурешт, 1:1, 1:4
Зенит Санкт Ленинград, 4:0, Валеранга, 2:0, 2:0
Лахти, 4:2, Сараево, 2:1, 2:1
Линфилд, 3:4, Сервет, 2:2, 1:2
ИА, 2:7, Абердин, 1:3, 1:4
Гетеборг, 5:3, Тракија Пловдив, 3:2, 2:1
Бордо, 2:3, Фенербахче, 2:3, 0:0
Спарта Прага, 2:2, Барселона, 1:2, 1:0
Порто, 2:0, Ајакс, 2:0, 0:0
Верона, 5:2, ПАОК, 3:1, 2:1
Женес Еш, 1:9, Јувентус, 0:5, 1:4
<sup>1</sup> Андерлехт без одигрување на натпревар го елиминирал Евертон, поради забраната за играње на англиските клубови во европските натпреварувања. Таквата казна УЕФА ја изрекла поради Хејселската трагедија.
1.2 Осминафинале
Екипа 1, Рез., Екипа 2, 1 натпревар, 2 натпревар
Бајерн Минхен, 7:5, Австрија Виена, 4:2, 3:3
Андерлехт, 4:1, Омонија, 1:0, 3:1
Хонвед, 2:4, Стеауа Букурешт, 1:0, 1:4
Зенит Ленинград, 3:4, Лахти, 2:1, 1:3
Сервет, 0:1, Абердин, 0:0, 0:1
Гетеборг, 5:2, Фенербахче, 4:0, 1:2
Барселона, 3:3, Порто, 2:0, 1:3
Верона, 0:2, Јувентус, 0:0, 0:2
1.3 Четвртфинале
Екипа 1, Рез., Екипа 2, 1 натпревар, 2 натпревар
Бајерн Минхен, 2:3, Андерлехт, 2:1, 0:2
Стеауа Букурешт, 1:0, Лахти, 0:0, 1:0
Абердин, 2:2, Гетеборг, 2:2, 0:0
Барселона, 2:1, Јувентус, 1:0, 1:1
1.4 Полуфинале
Екипа 1, Рез., Екипа 2, 1 натпревар, 2 натпревар
Андерлехт, 1:3, Стеауа Букурешт, 1:0, 0:3
Гетеборг, 3:3 (4:5), Барселона, 3:0, 0:3
Ќерката на математичарот/33,33

Ќерката на математичарот/33,33 — роман на македонскиот писател Венко Андоновски, објавен во 2013 година од страна на издавачката куќа „Табернакул“.
1 Содржина
Романот „Ќерката на математичарот/33,33“ се состои од две книги, ставени една во друга, т.е. од едната книга (Ќерката на математичарот) се одвојува помалата книга (33,33). Во ''Ќерката на математичарот'' се сретнуваат бројни жанрови: детективски трилер, сатанистички хорор, љубовна новела, мистична приказна, транзициски роман итн. Притоа, во приказната се сретнуваат повеќето главни ликови од претходните дела на Андоновски. Во тој поглед, авторот користи бројни алатки, својствени за постмодерната литературна постапка, како: мешање на жанровите, нарушување на илузијата на раскажувањето, техники на објаснување на своите раскажувачки измислици, замаглени авторства, говор по смртта, сцени надвор од реалното итн. Помалата книга ''33,33'' претставува новела или прозна поема посветена на Тоше Проески, иако тој не се споменува отворено, туку тој е претставен преку името Тео. Притоа, Андоновски се послужува со книжевната форма хагиографија и користи архаизиран библиско-теософски параболичен говор.
Бад Доберан-Ланд

Бад Доберан-Ланд (|Bad Doberan-Land) — општинска заедница во округот Росток, во сојузната покраина Мекленбург-Западна Померанија, Германија. Седиштето на општинската заедница е во Бад Доберан, иако самиот не е дел од општинската заедница.
Општинската заедница Бад Доберан-Ланд се состои од следниве општини:
# Адмансхаген-Баргесхаген
# Бартенсхаген-Паркентин
# Бергеренде-Ретвиш
# Хоенфелде
# Нинхаген
# Ределих
# Речов
# Штефенсхаген
# Витенбек
Ределих

Ределих (|Reddelich) — општина во округот Росток, во Мекленбург-Западна Померанија, Германија.
Во текот на 33. самиот на Г8 во 2007, одржан во Хајлигендам, еден од протестните кампови бил сместен во југозападниот дел на општината, во кој се наоѓале околу 5.000 протестанти.
Хериет Табман

Хериет Табман (родена како Араминта Хериет Рос; 1820 — 10 март 1913) — афроамериканска аболиционистка, хуманитарен работник и воен разузнувач за војската на Унијата во текот на Американската граѓанска војна. Табман е родена како робинка, избегала и потоа водела повеќе од 19 мисии за да спаси повеќе од 300 други робови со помош на мрежа на активисти против ропството и сигурни куќи позната како Подземна железница. Таа подоцна му помагала на Џон Браун да регрутира луѓе за неговиот напад на Харперс Фери, додека во периодот по војната се борела за женското право на глас.
Како дете во округот Дорчестер, Мериленд, Табман ја тепале господарите на кои била изнајмувана. Во текот на раните години таа претрпела сериозна повреда на главата поради удар со тежок метален предмет. Повредата предизвикувала парализирачки епилептични напади, нарколепсија, главоболки и искуства на визии и впечатливи сништа во текот на целиот нејзин живот. Како посветена христијанка, Табман сметала дека визиите и соништата се приказанија од Господ.
Во 1849 година Табман избегала во Филаделфија, по што веднаш се вратила во Мериленд да си го спаси семејството. Полека, група по група, успеала да ги извлече роднините од таа држава, водејќи и дузини други робови до слободата. Патувајќи ноќе, Табман, (или, како што ја нарекувале „Мојсеј“) „никогаш не изгубила патник“. Била понудена голема награда за враќањето на многу од избеганите робови, но во тој период никој не знаел дека Табман им помага. Откако Конгресот во кој доминирале јужњаците го усвоил Законот за избегани робови од 1850 година, со кој полициските службеници во слободните држави биле обврзани да помагаат при фаќањето избегани робови, таа ги водела бегалците во Канада. Таму, во тогашниот регион Горна Канада, увозот на робови бил забранет уште од 1793 година, а ропството било целосно укинато во 1834.
Кога започнала Американската граѓанска војна, Табман работела за војската на Унијата, прво како готвачка и медицинска сестра, а потоа како вооружен извидник и шпион. Како прва жена што предводела вооружена експедиција во таа војна - нападот на Реката Комбахи, со кој биле ослободени над 700 робови во Јужна Каролина. По војната, таа се повлекла во семејниот дом во Обурн, Њујорк, каде што се грижела за нејзините остарени родители. Била активна во борбата за право на глас на жените во Њујорк сè додека не подлегнала на болест. При крајот на својот живот, живеела во старечки дом за Афроамериканци којшто помогнала да се основа неколку години претходно.
Нинхаген (Мекленбург)

Нинхаген (|Nienhagen) — општина во округот Росток, во Мекленбург-Западна Померанија, Германија.
1 Географија
Општината се наоѓа на балтичкиот брег помеѓу најстарата приморска бања во Германија, Хајлигендам и Варнеминде.
Големи делови на општината претставуваат шуми. Западно од селото се наоѓа Нинхагенската шума (''Nienhäger Holz''), веднаш стрмните карпи покрај брегот, високи 12 метри. Мешаната шума се простира на околу 180 хектари и е наречена „шума на духови“ од месното население.
Патеката со сликовити погледи води веднаш покрај брегот до Бергеренде. Под карпите се наоѓаат песочни плажи, погодни за капење.
Национална библиотека

Национална библиотека (или народна библиотека) — библиотека основана како државна установа со цел да служи како главна ризница на информации за таа земја по пат на задолжителен примерок. За разлика од јавните библиотеки, ретко која национална библиотека дозволува зајмување на книги. ВО неа се чуват ретки и вредни дела и списи. Во земјите од поранешна СФРЈ, националната има улога и на универзитетска библиотека.
Овие библиотеки се обично доста поголеми од останатите во земјата. Вакви библиотеки постојат и во земји кои не се самостојни, но имаат иста потреба за зачувуваање на нивната култура. Таков пример некогашните југословенски републики или составните земји на Велика Британија.
Националните библиотеки остваруваат соработка со нивните пандани од други земји преку здружени организации како Меѓународниот сојуз на библиотечните здруженија и установи (IFLA), каде се заеднички задачи, проекти, разгледуваат општи стандарди и споделуваат искуства. Националните библиотеки во Европа учествуваат во Европската библиотека, која принадлежи на Соборот на европските национални библиотеки (CENL).
1 Историја
Првите национални библиотеки водат потекло од кралските библиотеки и книжните фондови на слични центри на моќ. Еден од првите со намера да создаде државна библиотека е велшкиот математичар Џон Ди. Во 1556 г. Ди на англиската кралица Марија I ѝ изложил план за основање на ваква библиотека и заштита на стари книги, ракописи и евиденција, но замислата не се остварила.
1.1 Македонија
Националната и универзитетска библиотека „Св. Климент Охридски“ во Скопје е основана 23 ноември 1944 г. со одлука на АСНОМ како „Народна библиотека“, наследувајќи го фондот на библиотеката на Филозофски факултет во Скопје, основана во 1920 како прва универзитетска библиотека во Македонија
2 Поврзано
*Список на национални библиотеки
*Задолжителен примерок
Баумгартен

Баумгартен може да се однесува на:
* места во Австрија:
**Баумгартен (Градиште) — град во Австрија
**Баумгартен (Виена) — округ во Виена
* Баумгартен (Варнов) — општина во Мекленбург-Западна Померанија, Германија
Баумгартен е презиме на:
* Александер Баумгартен (1714–1762) — германски филозоф
* Мартин Баумгартен (1507?) — истражувач
* Михаел Баумгартен (1812–1889) — германски протестантски теолог
Бицов Ланд

Бицов Ланд (|Bützow Land) — општинска заедница во округот Росток, во Мекленбург-Западна Померанија, Германија. Седиштето на општинската заедница е во Бицов.
Општинската заедница Бицов Ланд се состои од следниве општини:
# Баумгартен
# Бернит
# Бицов
# Дрец
# Јиргенсхаген
# Клајн Белиц
# Пенцин
# Рин
# Штајнхаген
# Тарнов
# Варнов
# Цепелин
Цепелин (Германија)

Цепелин (|Zepelin) — општина во округот Росток, во Мекленбург-Западна Померанија, Германија.
1 Географија
Се наоѓа во руралниот дел на северниот дел на Мекленбург, близу градот Бицов. Реката Небел тече јужно од селото, вливајќи во Варнов кај Бицов.
2 Историја
Населбата била основана од германските доселеници во век, откако областа била освоена од саксонскиот војвода Хајнрих Лавот. Цепелин (''Cepelin'') во Војводството Мекленбург било првпат споменато во декрет издаден на 1 мај 1246 и бил наречен со денешното име од 1334. Црквата била изградена во век, денешната фахверк градба била повторно изградена откако била уништена во Триесетгодишната војна.
Општинска фудбалска лига - Радовиш

Општинска фудбалска лига - Радовиш — општинска фудбалска лига во која се одвиваат фудбалски натпревари, од четврти ранг по квалитет, во Општина Радовиш. Лигата е раководена од Општинскиот фудбалски сојуз Радовиш.
1 Историја
После 15 години неодржување на натпревари во општинската лига, во 2013 со голема поддршка од Општина Радовиш и градоначалникот Сашко Николов, а во организација на „Општинскиот фудбалски сојуз“, повторно се возобнови „Општинската фудбалска лига - Радовиш“.
2 Екипи
Во Општинската фудбалска лига - Радовиш во натпреварувачката сезона 2013/14 – биле пријавени 6 екипи, официјално регистрирани и пријавени во ФФМ како фудбалски клубови.
Екипи кој се натпреваруваа во сезоната 2013/14:
* ФК Плачковица - Радовиш
* ФК Извор Сениори - Калуѓерица
* ФК Бунарџик - Бучим
* ФК Готен - Подареш
* ФК Бобовец - Ињево
* ФК Изведен - Ораовица
3 Организациска структура
* Претседател: Васко Стевчев
* Потпретседател: Коцев Донче
* Комесар на натпреварувањето: Коцев Донче
* Членови на Управен Одбор: Васко Ставчев, Коцев Донче (ФК Изведен - с.Ораовица), Коцев Ванчо (ФК Јака - Радовиш), Стоилов Златко (ФК Плачковица - Радовиш), Китанов Блажо (ФК Извор Сениори - с.Калугерица), Шезаи Јашар (ФК Бунарџик - с.Бучим), Игор Чапов (претставник на општина Радовиш), Гонев Живко (ФК Бобовец - с.Ињево), Тушевски Васко (ФК Готен - с.Подареш).
* Судиска комисија: Ефремов Живко (претседател)
* Секретар: Ненад Шукриев
Мант ла Жоли

Мант ла Жоли (|Mantes-la-Jolie, често едноставно нарекуван Мант) — општина во департманот Ивлин во регионот Ил де Франс во северниот дел на Франција. Се наоѓа во западните предградија на Париз, на околу 48,4 километри од центарот на градот. Мант ла Жоли претставува потпрефектура.
1 Население
Ле Вал-Фуре, најголемиот станбен проект во општината, претставува едно големо гето и е главно населен со доселеници од Магреб — мнозинството од нив Мароканци и потсахарски доселеници, главно од Сенегал. Тој е најнова станбена област во Мант ла Жоли, изграден во шеесеттите и седумдесеттите, во кој денес живеат околу 28.000 жители од вкупно 45.000 во целата општина.
2 Меѓународни односи
Мант ла Жоли е збратимен со:
* Маја, Португалија
* Хилингдон, Велика Британија
* Шлезвиг, Германија
3 Познати личности
* Никола Берние (1664-1734) — композитор
* Силвер Кафо (1903-1993) — композитор
* Санди Казар (1979) — велосипедист
* Карл III (1361-1425) — крал на Навара
* Мишел Леклер (1946) — автомобилист
* Жан Пол Менди (1973) — боксер
* Филип II (1165-1223) — крал на Франција
* Муса Сов (1986) — сенегалски фудбалер
4 Галерија
5 Наводи
*
Румена Бужаровска

Румена Бужаровска (1981, Скопје) — македонска писателка, книжевна преведувачка и професорка.
1 Животопис
Родена е во 1981 година во Скопје. Работи како професорка по американска книжевност и преведување на англиската катедра при Филолошкиот факултет „Блаже Конески“ во Скопје. Една е од основачките на иницијативата за раскажување женски приказни „ПичПрич“.
2 Творештво
Бужаровска е авторка на четири збирки раскази: (Или-или, 2007), (Блесок, 2010), (Или-или, 2014) и (Или-или, 2018), како и книгичката кратки фикции (Темплум, 2017). Таа е авторка и на студијата за хуморот во книжевноста (Блесок, 2012). Заедно со група автори од земјите на поранешна Југославија е соавторка на делото (Fraktura, 2021). Во 2021 година ја издава детската книга (Чудна шума) со илустрации на Јана Јакимовска.
Збирките раскази на Бужаровска се објавени на повеќе од 10 јазици.''Мојот маж'' е поставена и како претстава во Скопје (Драмски театар, режија Нела Витошевиќ), Љубљана (Словенско народно гледалишче, режија Ивана Ѓилас), Белград (Југословенско драмско позориште, режија Јована Томиќ) и Будимпешта (Levko Esztella и Száger Zsuzsanna).
Во 2016 година била прогласена за еден од најинтересните нови книжевни ликови во Европа од страна на Literary Europe Live. Добитничка е на регионалната награда „ЕдоБудиша“ и е стипендистка на меѓународната програма за писатели на Универзитетот во Ајова, САД.
Ги има објавено следните преводи на книжевни дела од англиски на македонски:
*''Ладнокрвно убиство'' – Труман Капоти;
*''Животот и времињата на Мајкл К'' и ''Срамота'' – Џ.М. Куци;
*''Алиса во светот на огледалото'' и ''Алиса во земјата на чудата'' – Луис Карол;
*''Бојата на песот што бега'' – Ричард Гвин;
*''Се мислам да ставам крај'' – Ијан Рид;
*''Тешко ќе најдеш добар човек'' – Фланери О‘Конор.
Бужаровска е и ко-преведувачка на англиски јазик (заедно со Стив Бредбери) на нејзината збирка ''Не одам никаде'', на англиски јазик (Dalkey Archive Press, 2023).
Три нејзини кратки раскази се застапени во антологијата на македонскиот краток расказ, „Џинџуџе во земјата на афионите“ (Темплум, 2022).
3 Надворешни врски:
******
Торквато Тасо

Торквато Тасо (11 март 1544 - 25 април 1595) — италијански поет.
1 Животопис
Тасо имал несреќна судбина: тој бил вљубен во Елеонора д'Есте, сестрата на војводата од Ферара, Алфонсо II, а подоцна полудел и бил затворен во болницата „Санта Ана“ во Ферара. Во расправата „Силата на човечката фантазија“, Муратори тврди дека за време на нападите на лудилото Тасо си вообразувал дека го посетува неговиот домашен дух, така што разговарал со него.
2 Творештво
Тасо е најпознат по својот еп „Ослободениот Ерусалим“ и пасторалата „Аминта“ (1580).
3 Значење и влијание
Италијанскиот поет Џакомо Леопарди напишал краток есеј со наслов „Дијалог меѓу Торквато Тасо и неговиот домашен дух“ (''Dialogo di Torquato Tasso e del suo Genio familliare''). Според Леопарди, поради постојаните несреќи што го следеле во текот на животот, иако бил изворен и инвентивен, Тасо заостанал зад трите големи италијански поети. Споредувајќи го со Данте, Леопарди опишува како плачел на гробот на Тасо, а не почувствувал никаква нежност над гробот на Данте. Притоа, тој вели дека во Тасо гледам ечовек кого го совладала бедата, кој е соборен, кој им подлегнал на раните, кој се предал и постојано прекумерно трпи и страда. Иако неговите страдања биле имагинарни, неговата несреќа е вистинска и, иако немал лоша судбина како Данте, тој бил далеку понесреќен.
Тасо бил пример за романтичарите, а неговата поезија ги инспирирала Гете и Бајрон
Хет-трик

Хет-трик — израз (потекнува од англискиот јазик) кој се користи во фудбалот и хокејот за три постигнати гола од страна на еден играч во еден натпревар, или да би се означиле три последователни победи на еден клуб. Првично се состоел од само три погодоци на еден играч во едно полувреме.
Изразот највероватно води потекло од крикетот, каде играчот кој со три последователни топки ќе исфрли три противнички батерса добива поклон шешир (англ. ''hat'').
Овој израз се користи и во автомобилизмот кога еден возач ќе освои три последователни трки или три Големи награди на една трка.
Вистински детектив

Вистински детектив (|True Detective) — американска криминална серија на HBO создадена од Ник Пицолато, која се прикажува како антологија — секоја сезона претставува поинаква приказна со различни глумци.
Дејствието во првата сезона се одвива во Луизијана, САД каде што главни глумци се Метју Меконахи и Вуди Харелсон. Режисер на сезоната е Кери Фукунага. Заплетот на сезоната се врти околу обидите на двајца детективи да пронајдaт сериски убиец во период од 17 години. Оваа серија ја имала својата премиера на 12 јануари 2014 година. Првата сезона се состои од 8 серии.
0.1 Главни глумци
*Метју Меконахи како дет. Растин „Раст“ Кол (''Det. Rustin „Rust“ Cohle'')
*Вуди Харелсон како дет. Мартин „Марти“ Харт (''Det. Martin „Marty“ Hart'')
*Мишел Монаган како Меги Харт (''Maggie Hart'')*Мајкл Потс како дет. Мејнард Гилбоу (''Det. Maynard Gilbough'')*Тори Китлс како дет. Томас Папанија (''Det. Thomas Papania'')
Штипско кале - Исар

Штипското кале или тврдина Исар се наоѓа меѓу реките Брегалница и Отиња, на вонредно стратешка позиција. На источната страна, каде што косината на ридот се спушта благо, расположен е сегашниот град Штип кој се развил од средновековно предградие. Не е познато ѕидањето на оваа тврдина. Самиот град Штип го знаеме по името Стипион од античко време. Но, секако, оваа тврдина, имајќи ги сите одлики на средновековните фортификациони градби, настанала во ова време. Познато е од историски извори дека Штип се наоѓал во границите на Самоиловата држава, а по најзиното пропаѓање го презеле Византијците. Во почетокот на 13 век Штип бил под бугарска власт, а по битката на Велбужд потпаднал под управа на Стеван Дечаноски. Потоа, во тврдината се населувале властелините Оливер, Хреља и Константин Деановиќ. Турција го зазеле градот, во 1382 година.
Имајќи ги предвит условите во кои живееле средновековните владетели и властелини и вонредната стратешка положба на оваа тврдина, лесно можеме да претпоставиме дека од раниот среден век, па сè до времето кога поради појавата на огненото оружје настапувало општо напуштање на средновековните тврдини, штипското кале играло важна улога во нивниот живот, и по секој наплив на непријателот што бил следен со делумни уривања, било поправено од нивнот господар.
Кастањето Кардучи

Кастањето Кардучи (|Castagneto Carducci) — општина во покраината Ливорно во регионот Тоскана, Италија, сместена околу 90 километри југозападно од Фиренца и околу 50 километри југоисточно од Ливорно.
Општината Кастањето Кардучи се состои од следниве единици Доноратико, Марина ди Кастањето и Болгери.
Фудбалски куп на Азербејџан

Фудбалскиот куп на Азербејџан (|Azərbaycan Kuboku) е турнир со елиминација структура, управуван од Азербејџанската фудбалска федерација. Турнирот започна во 1936 година како ''Куп на Азербејџан'', кога земјата е во рамките на СССР и служи како квалификациски турнир за Купот на СССР. Спроведува годишно под покровителство на Азербејџанскиот фудбалски федерација и е втората по важност фудбалско натпреварување на Азербејџан по ''Суперкупот на Азербејџан'', а финалето е секоја година кон крајот на мај, со неколку исклучоци.
1 Презентација на тимовите
Клуб, Победник, 2-ри, Година
Нефтчи, 7, 2, 1994–95, 1995–96, 1998–99, 2001-02, 2003–04, 2012–13, 2013-14
Капаз, 4, 0, 1993–94, 1996–97, 1997–98, 1999–2000
Карабах, 3, 3, 1993, 2005–06, 2008–09
Хазар Ленкоран, 3, 2, 2006–07, 2007–08, 2010–11
ФК Баку, 3, 0, 2004–05, 2009–10, 2011–12
Иншаатчи Баку, 1, 0, 1992
Шафа, 1, 0, 2000–01
Интер Баку, 0, 4, –
Шамкир, 0, 3, –
ФК Kur, 0, 2, –
Иншаатчи Сабирабад, 0, 1, –
Хазри, 0, 1, –
Карван, 0, 1, –
МКТ-Араз, 0, 1, –